open-index/open-wikipedia-markdown huggingface dataset:
Suvaidink mano žmoną

**Suvaidink mano žmoną** () – 2011 m. JAV sukurta komedija, kurioje pagrindinius vaidmenis atliko Adam Sandler ir Jennifer Aniston.

## Pagrindiniai aktoriai
: *Aktorius – vaidmuo*
* Adam Sandler – Denis
* Jennifer Aniston – Katerina
* Nicole Kidman – Devlin Adams
* Brooklyn Decker – Palmer
* Nick Swardson – Edis
* Bailee Madison – Megė
* Griffin Gluck – Maiklas
* Dave Matthews – Janas

## Turinys

Kadaise prieš pat vestuves patyręs išsiskyrimą, Denis pasikeitė: tapo plastikos chirurgu, neįsipareigojančiu jokiai moteriai ilgiau negu vieną naktį. Meistriškai viliodamas jas legenda apie savo byrančią santuoką, kartą jis susipažįsta su Palmer, kurią iš tiesų įsimyli. Denis nori santykių tęsinio ir nusiteikęs elgtis sąžiningai, tačiau ankstesni melai pakiša ja koją: Palmer randa vestuvinį žiedą, kurį Denis naudodavo kaip jauką moterims. Nenorėdamas sakyti tiesos, jis sumeluoja, kad šiuo metu skiriasi su žmona. Palmer pareikalauja, kad šis jas supažindintų ir Denis, patekęs į savo paties spąstus, turi meluoti toliau. Jis įkalba savo asistentę Kateriną suvaidinti jo bjaurią žmoną, tačiau situacija dėl to tik dar labiau komplikuojasi...

## Apdovanojimai
* MTV kino apdovanojimas (nominacija) – geriausias vaidmuo (J. Aniston)
* MTV kino apdovanojimas (nominacija) – geriausias komiškas vaidmuo (A. Sandler)
* Auksinė avietė (nominacija) – blogiausia aktorė (N. Kidman)
* Auksinė avietė (nominacija) – blogiausia ekrano pora (A. Sandler,  J. Aniston, B. Decker)
* „Teen Choice Awards“ – proveržio vaidmuo (B. Decker)
Karolis V Miulbergo mūšio metu

**Karolis V Miulbergo mūšio metu** (kitaip **Raito Karolio V portretas** arba **Karolis V ant žirgo**) –  italų renesanso tapytojo Ticiano (apie 1485–1576) paveikslas. Yra Prado muziejaus Madride kolekcijoje. 

## Apie paveikslą
Paveikslas skirtas Šv. Romos imperatoriaus ir Ispanijos karaliaus Karolio V pergalei prieš protestantus prie Miulbergo miesto Brandenburge paminėti. Paveiksle Karolis V pavaizduotas kaip paprastas riteris, „tikrojo tikėjimo“ gynėjas (abu, imperatorius Karolis V ir dailininkas Ticianas, atstovavo katalikišką kryptį prieš protestantišką Europos religinių karų metu). Kartu pabrėžiamas jo imperatoriškasis didingumas − Karolis V vaizduojamas vienu riteriu mūšio lauke, nepavaizduoti nei priešininkai, nei sava kariuomenė. Imperatoriaus ietis dešinėje rankoje gali simbolizuoti jo tvirtumą, turėti aliuzijų su Šv. Jurgio ginklu ir Šv. Liongino ietimi. Tarp paveikslo atpažįstamų įkvėpimo šaltinių: Raito Marko Aurelijaus statula ir Diurerio graviūros, vaizduojančios riterius, ypač „Riteris, mirtis ir velnias“.

1548 m. Ticianas iš Venecijos išvyko į Augsburgą, kur kūrė imperatoriaus Karolio V ir imperijos Reichstago dalyvių portretus. Miulbergo mūšis įvyko 1547 m. balandžio 24 d. Jame imperijos pajėgos įveikė protestantų Šmalkaldeno Lygos pajėgas. Abiejų pusių pajėgos siekė apie po 50 000 karių. Paveikslą tikriausiai užsakė Marija Austrė, Karolio V sesuo, nes paveikslas žymimas jos kolekcijose ir po Marijos mirties 1558 m. perėjo į Ispanijos karaliaus Pilypo II rankas. Paveikslas buvo eksponuojamas įvairiose Ispanijos karalių rezidencijose Madride iki 1827 m., kai įtrauktas į Prado muziejaus ekspoziciją. Paveiksle Ticianas pavaizdavo imperatorių išjojantį iš miško vakaro šviesoje. Dailininko meistriškumas atsiskleidžia Karolio V šarvų spindesio ir vakaro dangaus vaizdavime. Paveikslo įtaką patyrė Rubensas, Antonis van Deikas ir Diegas Velaskesas, kurdami raitų valdovų portretus. Pasak E. Panofsky, paveikslas yra „pirmas nepriklausomas, ne alegorinis, ne ceremoninis raitelio portretas“.

## Susiję kūriniai

Vaizdas:Roma Statua equestre di Marco Aurelio 001.JPG| Raito Marko Aurelijaus statula (II a.)
Vaizdas:Duerer - Ritter, Tod und Teufel (Der Reuther).jpg| „Riteris, mirtis ir velnias“ (1513, aut. Diureris)
Vaizdas:Anthony Van Dick - Ritratto equestre dell'imperatore Carlo V - Google Art Project.jpg| „Raitas imperatorius Karolis V“ (1620, aut. Antonis van Deikas)


## Nuorodos
* Ypač aukštos raiškos internetinė paveikslo reprodukcija
* Prado muziejaus svetainė 
* Išplėstinė informacija Prado muziejaus svetainėje 
* The Guardian
* wga.hu
Vladimir Liubomirov

**Vladimir Liubomirov** – rusų kilmės Lietuvos buriuotojas. Pasaulio čempionas RC44 ir Swan 60 burlaivių klasėse. Pasaulio Swan 60 burlaivių asociacijos prezidentas. Rusijos buriavimo komandos Bronenosec kapitonas.

## Šaltiniai

## Nuorodos
*ISAF profilis
Gainax

**„Gainax“** () – Japonijos anime studija, garsėjanti tokiais kūriniais kaip „Gunbuster“, „The Wings of Honneamise“, „Nadia: The Secret of Blue Water“, „Neon Genesis Evangelion“, „Magical Shopping Arcade Abenobashi“, „FLCL“, „Gurren Lagann“ ir „Panty & Stocking with Garterbelt“, sulaukusiais kritikų pripažinimo (daugiau kaip 10 kartų pelnytas žurnalo „Animage“ pagrindinis prizas) ir komercinės sėkmės. Įmonės būstinė įsikūrusi Koganėjuje, Tokijuje.

## Istorija
Studiją pavadinimu „Daicon Film“ XX a. 9-ajį dešimtmetį įkūrė universiteto studentai Hideaki Anno, Jošijuki Sadamoto, Hirojuki Jamaga, Takami Akai, Tošio Okada, Jasuhiro Takeda ir Šindži Higuči. Pirmasis jų projektas buvo animacinis trumpametražis filmas „Daicon III“, skirtas 1981 m. Osakoje, Japonijoje, 20-tą kart organizuojamo kasmetinio Japonijos nacionalinio mokslinės fantastikos konvento programai.

Didesnės sensacijos studija sulaukė, parodžiusi jų susuktą filmuką „Daicon IV“ 22-ojo kasmetinio Japonijos nacionalinio mokslinės fantastikos konvento, surengto 1983 m., metu. Trumpametražis filmas „Daicon IV“ padėjo pakelti „Daicon Film“, kaip talentingos anime studijos (nors ir mažos su vos 20 mln. jenų ar apytiksliai 200 000 JAV dolerių biudžetu), įvaizdį.

Tie, kas tuo metu bandė įsilieti į naujai užgimusią rinką, neabejotinai buvo paveikti otaku kultūros idėjų. Tai iliustruoja ir mėgėjiška kūryba užsiėmusi studija „Daicon Films“, vėliau tapusi žinoma įmone ir 1985 m. pakeitusi pavadinimą į „Gainax“, pagal menkai žinomą, bet „milžinišką“ (nuo čia ir kilęs pavadinimas) Totorio prefektūrą; angliška galūnė *-x* buvo pridėta dėl „žaismo ir todėl, kad skambėjo tarptautiškai“. „Gainax“ mokslinės fantastikos filmai buvo tokie populiarūs tarp otaku subkultūros atstovų, jog ilgai netruko iki to, kai 1987 m. studija pradėjo kurti savo didžiausią pagal biudžetą tuo metu anime filmą „Royal Space Force: The Wings of Honnêamise“.

1988 m. studija išleido OVA „Gunbuster“, kuris sulaukė komercinės sėkmės. Šiuo laikotarpiu „Gainax“ dar platino suaugusiesiems skirtus videožaidimus (kas buvo didžiulis pajamų šaltis, leidęs studijai išsilaikyti, tačiau būta atvejų, kai buvo uždrausta prekiauti šiais žaidimais).

1995 m. „Gainax“ išleido bene geriausiai žinomą kūrinį, sulaukusį komercinės sėkmės ir pripažinimo iš kritikų, – „Neon Genesis Evangelion“.

## Šaltiniai

## Nuorodos

* Oficiali svetainė
*
Viktoras Šeputa

**Viktoras Šeputa** – Lietuvos Jėgos aitvarų ir banglenčių sporto buriuotojas. Asociacijos „Buriavimo vystymo centras“ prezidentas.

## Biografija
2012 m. pasaulio čempionate Italijoje Šeputa užėmė 48-ą vietą. 2013 m. Kinijoje vykusiame pasaulio čempionate sportininkui sekėsi daug geriau ir galutinėje įskaitoje užėmė 24-ą vietą. 2014 m. pasaulio formulės aitvarų čempionate pagerintas asmeninis rezultatas ir užimta aukšta 22-ą vieta. Tais pačiais metais Šeputa Europos čempionate galutinėje įskaitoje užėmė 15-ą vietą.

## Nuorodos
*ISAF profilis
Gynybos sutartis

**Gynybos sutartis** – sutarties arba karinės sąjungos tipas, kai pasirašiusios valstybės pasižada remti viena kitą karine jėga.

Paprastai sutarties šalys sutartyje numato grėsmes ir konkrečiai ruošiasi kartu ją atremti.

## Išnašos
Usviača

**Usviača** () – upė Rusijoje (Pskovo srityje) ir Gudijoje (Vitebsko srityje); Vakarinės Dvinos dešinysis intakas. Prasideda Kunios rajone, į pietryčius nuo Usminskojės ežero. Teka į šiaurės vakarus, prateka Gorodno, Milicino, Ozerono ežerus, tada suka į pietus prasrūva pro Ordosną, Soročiną, Usviatskojės ežerą. Įteka į Dviną Gudijoje, 3 km nuo Suražo.

Baseino ežeringumas – 6 %. Didžiausi intakai: Osvianka, Rudnia, Uspolas, Cholujica.

Usviačos slėnis nuo 50 m iki 3 km pločio. Salpa 200–300 m pločio, abipusė. Aukštupio krantai žemi, lėkšti, žemupio – statūs.

## Šaltiniai
Rasa Ragulskytė-Markovienė

**Rasa Ragulskytė-Markovienė** (g. 1976 m. spalio 16 d. Kaune) – Lietuvos teisininkė, dėstytoja.

## Biografija

1999 m. baigė teisės studijas Vilniaus universitete. Po studijų dirbo AB „Turto bankas“. 2001-2007 m. dirbo Lietuvos Respublikos Konstituciniame Teisme. 2003 m. stažavosi Vokietijos federaliniame aplinkos fonde ir Bundestage. Nuo 2007 m. dirba Vilniaus apygardos administracinio teismo teisėja. Nuo 2012 m. profesorė, dėsto teisę Mykolo Romerio universitete. 

## Nuorodos

* Biografija (vok.) 
* Susiję straipsniai
Obša

**Obša** () – upė Rusijoje, Tverės srityje; Mežos kairysis intakas (Dauguvos baseinas). Prasideda paribyje su Smolensko sritimi, Belo aukštumoje (Smolensko aukštumos atragyje). Tose pačiose pelkynėse greta prasideda Dniepras bei Vazuzos baseino upeliai (Volgos baseinas). Teka į vakarus miškingomis, pelkėtomis vietomis.

Intakai: Belaja, Načia (kairieji), Lba (dešinysis).

Vaga vingiuota, 10–20 m pločio. Upę ledai sukausto lapkritį, ižti pradeda kovo pabaigoje–balandį. Prie Obšos įsikūręs Belo miestas.

## Šaltiniai
Andrius Palionis

**Andrius Palionis** (g. 1975 m. birželio 5 d. Kaune) – Lietuvos politikas, finansininkas.

## Biografija

Gimė politiko Juozo Palionio šeimoje. 1993 m. baigė Vilniaus Šeškinės vidurinę mokyklą. 1998 m. baigė buhalterinės apskaitos ir audito studijas Vilniaus universiteto Ekonomikos fakultete.

1994–1995 m. dirbo Lietuvos statistikos departamente, 1995–1996 m. –Lietuvos akciniame inovaciniame banke. 1996–2000 m. dirbo AB banke „Hermis“. 2000–2001 m. dirbo AB banke SEB. 2001–2006 m. UAB „Ginvesta“ vyriausiasis finansininkas, 2006–2012 m. – UAB BTN direktorius.

Nuo 2012 m. Lietuvos Respublikos Seimo narys. 2019–2020 m. ir nuo 2025 m. rugsėjo 25 d. žemės ūkio ministras.

Nuo 2017 m. Lietuvos socialdemokratų darbo frakcijos seniūnas.

## Nuorodos

|-

|-

## Išnašos

## Nuorodos
* Biografija 
* Susiję straipsniai
Hummer HX

**Hummer HX** – dvidurio padidinto pravažumo automobilio koncepcinis modelis, kurį 2008 m. Šiaurės Amerikos tarptautinėje automobilių parodoje pristatė „General Motors“.

## Dizainas
„Hummer HX“ modeliu gamintojas norėjo pristatyti savo prekės ženklą mažesniam ir pigesniam rinkos segmentui. Automobilio projektavimas, pavadinimu „H4“, pradėtas 2004 m., o naujasis modelis, pagal gabaritus, turėjo būti artimas „Jeep Wrangler“.

2008 m. pristatytas „Hummer HX“ buvo mažesnis nei „H2“ ar „H3“. Automobilyje buvo sumontuotas V6 variklis su 6 pavarų automatine pavarų dėže. Kaip ir kiti „Hummer“ modeliai, šis turėjo nuo kėbulo atskirtą rėmą su priekine ir galine nepriklausoma pakaba, diskiniais stabdžiais ir visų varomųjų ratų važiuokle.

„HX“ buvo pristatytas su nuolaidžios galinės dalies konfigūracija, nudažytas matine alyvų spalva, turėjo nuimamas duris atvirais vyriais ir nuimamas kompozitines ratų arkas.

Matine alyvų eksterjero spalva taip pat nudažytos vidaus detalės, kurios daugiausia padarytos iš metalo. Dugnas padengtas gumuota danga. Automobilyje yra keturios sėdimos vietos su dviem vienvietėm vietom antroje eilėje. Išimamos galinės sėdynės leidžia padidinti krovininę erdvę. Priekinėje panelėje yra skyrelis telefonams ir MP3 grotuvams. Nėra įprastinio radijo, sumontuoti tik garsiakalbiai ir jungtys išoriniams skaitmeniniams grotuvams ir panašiems įrenginiams.

Dizaineriai Robertas Jablonskis, pietų korėjietis Kangas Min-Jongas, ir perujietis Davidas Rojas buvo naujieji „General Motors“ bendradarbiai, kurie dalyvavo „Hummer HX“ kūrime.

## Šaltiniai
Maarten van Heemskerck

**Martenas van Hemskerkas** (, 1495 m. – 1574 m. spalio 1 d., Harlemas) – XVI a. Nyderlandų renesanso laikotarpio tapytojas ir piešėjas.

## Biografija

Martenas van Hemskerkas gimė 1495 m. Hemskerko kaime Olandijoje, netoli Harlemo. Jo tėvas Jacob Willemsz. van Veen buvo ūkininkas. Pasak Karelo van Mandero, Hemskerkas iš pradžių mokėsi pas Cornelis Willemsz. Harleme ir po to pas Jan Lucasz. Delfte. Nei vienas šių dailininkų kūrinys nėra žinomas. 1527 − 1530 m. Hemskerkas dirbo kartu su Janu van Skoreliu Harleme. Van Skorelis naudojo naujovišką Olandijoje tapybos manierą, kurią perėmė savo kelionių į Italiją metu. Hemskerkas gyveno Harleme iki 1532 m. gegužės ir pats išvyko į Italiją, atvyko į Romą liepos mėnesį.

Romoje Martenas van Hemskerkas piešė pagal antikinės architektūros ir skulptūros pavyzdžius, buvo paveiktas Rafaelio dailės. Jį taip pat paveikė Mikelandželas ir Frančeskas Salviatis. Tikėtina, kad pakeliui namo Hemskerkas pabuvojo Mantujoje, kur galėjo susipažinti su Džulijo Romano kūriniais. 1537 m. Hemskerkas grįžo į Harlemą, kuriame gyveno iki mirties. Jis priklausė vietos Šv. Luko tapytojų gildijai, užėmė deakono postą 1554 metais. Nuo 1548 m. Hemskerkas ruošė piešinius graviūroms. 1572 m. ispanų apgulties metu Hemskerkas trumpam buvo palikęs Harlemą ir gyveno Amsterdame. Martenas van Hemskerkas mirė 1574 m. spalio 1 d. Harleme.

## Darbų galerija


Vaizdas:Portretten van een echtpaar, mogelijk Pieter Gerritsz Bicker en Anna Codde Rijksmuseum SK-A-3518.jpeg| „Vyro portretas, tikriausiai Pieter Gerritsz Bicker“ (apie 1529, Amsterdamo valstybinis muziejus)
Vaizdas:Maerten van Heemskerck - Portrait of a Lady spinning (Museo Thyssen-Bornemisza).jpg| „Moters su verpimo rateliu portretas“ (apie 1531, Thyssen-Bornemisza muziejus, Madridas)
Vaizdas:Maerten van Heemskerck - The Triumphal Procession of Bacchus - Google Art Project.jpg| „Bakcho triumfo eisena“ (apie 1536-37, Meno istorijos muziejus, Viena)
Vaizdas:Maarten van Heemskerck - De Calvarieberg.JPG| „Nukryžiavimas“ (1543, Vaizduojamojo meno muziejus, Gentas)
Vaizdas:WLANL - legalizefreedom - Ecce homo-triptiek.jpg| „Ecce Homo triptikas“ (apie 1559-60, Franso Halso muziejus, Harlemas)


## Šaltiniai

* Encyclopaedia Britannica tinklalapis
* Vašingtono dailės galerijos informacija 
* wga.hu tinklalapis
Lina Brazdeikytė

**Lina Brazdeikytė** (g. 1974 m. rugsėjo 9 d. Kaune) – buvusi Lietuvos krepšininkė, Lietuvos moterų krepšinio rinktinės narė (iš viso sužaidė 186 rungtynes).

## Trenerės karjera

*2012-2014 m.: Tarbo „Gespe Bigorre“ vyr. trenerio aistentė
*2014-2016 m.: Araso „Pays d'Artois“ vyr. trenerės asistentė

## Pasiekimai

*1997 m. Europos čempionė
*1994, 1996 m. LMKL čempionė

## Šaltiniai

## Nuorodos
* Biografija
* Profilis basketnews.lt
Antonis Mor

**Antonis Moras van Daschorstas** (, apie 1519-20 m. – 1576 m. balandžio 17 d., Antverpenas) – XVI a. Nyderlandų renesanso laikotarpio portretistas.

## Biografija
Antonis Moras gimė apie 1519−1520 m. Jis buvo kilęs iš Utrechto ir mokėsi pas Janą van Skorelį. 1547 m. jis registruotas Antverpeno Šv. Luko vardo tapytojų gildijoje. 1549 m. jis tarnavo tapytoju Araso vyskupui ir vėliau kardinolui Perrenot de Granvelle, kuris buvo susijęs su Habsburgų dvaru. Moro vienais ankstyviausių portretų yra vyskupo ir Albos kunigaikščio portretai. Gali būti, kad Moras kartu su vyskupu 1548 m. keliavo į Augsburgą, kur galėjo susipažinti su ten tuo metu dirbusio Ticiano kūriniais ir buvo jo paveiktas. Tikriausiai Augsburge Moras buvo vyskupo rekomenduotas būsimam Ispanijos karaliui Pilypui II. Kelis sekančius metus Antonis Moras keliavo į Ispaniją, Portugaliją ir Italiją tapydamas Habsburgų giminės atstovų portretus. Anglijos karalienės Marijos Tiudor portretas yra datuotas 1554 m. ir tikriausiai sukurtas Anglijoje Marijos ir Pilypo vestuvių proga. Antonio Moro nuolatinė gyvenamoji vieta buvo Utrechtas, kartu jis dažnai lankėsi Amsterdame ir Briuselyje. 1559-61 m. jis buvojo Ispanijoje. Gyvenimo gale, tikriausiai apie 1573 m. Antonis Moras persikėlė į Antverpeną, kur mirė 1576 m. balandžio 17 d. Jis buvo vedęs ir turėjo sūnų, bei dvi dukteris. Antonio Moro žinomiausiu mokiniu buvo ispanų portretistas Alonsas Sančesas Koeljas.

## Darbų galerija

Vaizdas:Anthonis Mor - Portrait of Philip II - Google Art Project.jpg| „Pilypo II portretas“ (apie 1549-50, Bilbao vaizduojamojo meno muziejus)
Vaizdas:Dama del joyel, de Antonio Moro (Museo del Prado).jpg| „Dama su brangakmeniu“ (1552, Prado muziejus, Madridas)
Vaizdas:Anthonis Mor 001.jpg| „Anglijos karalienė Marija I Tiudor“ (1554, Prado muziejus, Madridas)
Vaizdas:Antonio Moro - Willem I van Nassau.jpg| „Vilhelmas I Nasau“ (1555, Senųjų meistrų paveikslų galerija, Kaselis)
Vaizdas:Portretten van Sir Thomas Gresham en Anne Fernely Rijksmuseum SK-A-3118.jpeg| „Thomas Gresham portretas“ (apie 1560, Amsterdamo valstybinis muziejus)


## Šaltiniai

* Vašingtono dailės galerijos informacija 
* Katalikų enciklopedija
* wga.hu tinklalapis
* museothyssen.org
Genealogy

**„Genealogy“** – Armėnijos grupė-projektas, suformuotas reprezentuoti Armėniją 2015 m. „Eurovizijos“ dainų konkurse. Grupę sudarė armėnų kilmės atlikėjai iš skirtingų pasaulio žemynų. Kolektyvo narių šeimos po visą pasaulį išsibarstė po 1915 metais vykusio armėnų genocido. Genealogy Eurovizijoje atliko dainą *Face the Shadow*. Kūrinio autoriai – Armen Martirosyan ir Inna Mkrtchyan. Dainos tekste ryški universalių vertybių tema.

## Nariai

2015 m. vasario 16 d. paskelbtas pirmasis grupės-projekto narys Essaï Altounian. Jis Prancūzijoje gyvenantis garsus armėnų kilmės atlikėjas. Vaikinas ne tik dainuoja – jis groja klavišiniais, kuria dainas ir yra aktorius. Grupėje-projekte „Genealogy“ jis atstovaus Europos žemynui.

2015 m. vasario 20 d. paaiškėjo antroji grupės-projekto narė – Tamar Kaprelian. Ji atstovaus Amerikos kontinentui. Tamar gimė ir augo Amerikoje. Ji yra žymi JAV dainininkė ir dainų autorė, kurios giminės šaknys – Armėnijoje. Nuo 2010-ųjų atlikėja išleido du muzikinius albumus pavadinimu „Sinner or a Saint“ ir „California“. Šiuo metu ji gyvena Niujorke. Merginos muzikoje vyrauja santykių ir asmeninio vidinio augimo temos.

2015 m. vasario 23 d. trečiuoju nariu tapo Vahe Tilbian – dainininkas, gimęs ir augęs Etiopijoje. Grupėje-projekte „Genealogy“ jis atstovaus Afrikos kontinentui. Vehe yra armėnų kilmės, tačiau gyvena Etiopijoje. Jis – entuziazmu trykštantis atlikėjas bei šokėjas, pasižymintis unikalumu dvelkiančio muzikos stiliaus puoselėjimu. Jo muzikiniame repertuare persipina roko, regio, R&B, armėniškos ir etiopiškos muzikos ritmai, kuriuose ryškus lotynų muzikos akcentas.

2015 m. vasario 27 d. paskelbta ketvirta grupės-projekto narė – japonų dainininkė Stephanie Topalian, kuri atstovaus Azijos žemynui. Stephanie – dainininkė, dainų autorė ir aktorė, gyvenanti Tokijuje, Japonijoje. Magiškas, plataus diapazono atlikėjos balsas Japonijoje sulaukia daug klausytojų simpatijų. 2007 metais Japonijos muzikos apdovanojimuose pelnė Geriausio naujo atlikėjo apdovanojimą. Iki šiol ji išleido du albumus.

2015 m. kovo 3 d. paskelbta penktoji narė – Mary-Jean O’Doherty Vasmadjian. Grupėje-projekte „Genealogy“ mergina priklausys Australijos kontinentui. Jos skaidrus balso tembras priskiriamas prie soprano tipo. Dainininkė savo kūrinius atlieka operose. Įkvėpta mamos, mergina studijavo šokį, grojimą fleita ir dainavimą.

Kovo 12 d. paaiškėjo šeštoji ir paskutinė grupės narė – Inga Arshakyan. Tai žymi Armėnijos dainininkė. Galingi atlikėjos ir jos sesers Anush Arshakyan balsai skambėjo armėniškose patriotinėse dainose. Nors ilgą laiką Inga buvo Armėnijos liaudies muzikos ir kultūros atstovė, dainininkė „Eurovizijoje“ dalyvauja nebe pirmą kartą. Kartu su seserimi ji reprezentavo savo šalį 2009-aisiais metais.

## Diskografija
* 2015: *Face the Shadow*

## Šaltiniai

## Nuorodos

* Grupės svetainė – genealogyofficial.com
Will Smith

**Vilardas Kerolas „Vilis“ Smitas jaunesnysis** (*Willard Carroll „Will“ Smith, Jr.*, g. 1968 m. rugsėjo 25 d.) – JAV aktorius, prodiuseris, dainininkas ir dainų kūrėjas. 2007 m. žurnalas „Newsweek“ W. Smith pavadino „įtakingiausiu aktoriumi Holivude“. W. Smith buvo nominuotas keturiems Auksiniams gaubliams, dviem Oskarams, laimėjo keturis Grammy apdovanojimus.

W. Smith laikomas vienu brangiausiai apmokamu aktoriumi pasaulyje pagal „Forbes“. Iki 2014 m. 17 iš 21 filmo, kuriuose pagrindinius vaidmenis atliko W. Smith, pasiekė daugiau nei 100 milijonų JAV dolerių pajamų, penki – virš 500 milijonų JAV dolerių. Iš viso iki 2014 m. W. Smith filmai pasiekė bendras 6,6 milijardo JAV dolerių pajamas visame pasaulyje.

## Diskografija
**Su DJ Jazzy Jeff**
* *Rock the House* (1987)
* *He’s the DJ, I’m the Rapper* (1988)
* *And in This Corner…* (1989)
* *Homebase* (1991)
* *Code Red* (1993)

**Solo**
* *Big Willie Style* (1997)
* *Willennium* (1999)
* *Born to Reign* (2002)
* *Lost and Found* (2005)

## Filmografija
* *[[Where the Day Takes You]]* (1992)
* *[[Made in America]]* (1993)
* *[[Six Degrees of Separation]]* (1993)
* *[[Bad Boys]]* (1995)
* *[[Independence Day]]* (1996)
* *[[Men in Black]]* (1997)
* *[[Enemy of the State]]* (1998)
* *[[Wild Wild West]]* (1999)
* *[[The Legend of Bagger Vance]]* (2000)
* *[[Ali]]* (2001)
* *[[Men in Black II]]* (2002)
* *[[Bad Boys II]]* (2003)
* *[[Jersey Girl]]* (2004)
* *[[I, Robot (film)|I, Robot]]* (2004)
* *[[Shark Tale]]* (2004)
* *[[Hitch]]* (2005)
* *[[The Pursuit of Happyness]]* (2006)
* *[[I Am Legend]]* (2007)
* *[[Hancock]]* (2008)
* *[[Septynios sielos]]* (2008)
* *[[Men in Black 3]]* (2012)
* *[[After Earth]]* (2013)
* *[[Winter's Tale]]* (2014)
* *[[Focus]]* (2015)
* *[[Concussion]]* (2015)
* *[[Suicide Squad]]* (2016)

## Šaltiniai

## Nuorodos

*
Alonso Sánchez Coello

**Alonsas Sančesas Koeljas** (, apie 1531-32 m. – 1588 m. rugpjūčio 8 d., Madridas) – XVI a. ispanų renesanso tapytojas-portretistas.

## Biografija
Alonsas Sančesas Koeljas gimė apie 1531-32 m. Benifairo de les Vals miestelyje netoli Valensijos. Jo tėvai persikėlė į Lisaboną ir Koeljas buvo apmokytas tapytojo amato Portugalijoje. Jo mokslus rėmė Portugalijos karalius Jonas III. Su karaliaus siuntimu Koeljas lankėsi Flandrijoje ir mokėsi pas Antonį Morą. 1550 m. jis grįžo į Portugaliją ir tapo karališkuoju tapytoju. 1555 m. jis persikėlė į Madridą, kur stojo tarnauti Ispanijos karaliui Pilypui II tikriausiai rekomenduotas Jono III sūnaus našlės, princesės Chuanos, kuri buvo Pilypo II sesuo. Koeljas daugiausiai tapė portretus, yra nutapęs religinių scenų. Taip pat jis kūrė poeziją (poema *La Belgiada*), parašė traktatus tapybos ir teisės klausimais. Alonsas Sančesas Koeljas mirė 1588 m. rugpjūčio 8 d. Madride. Jo duktė Izabelė Sančes tapo žinoma portretų tapytoja. Alonso Sančeso Koeljo portretams būdinga jo mokytojo Antonio Moro ir Ticiano portretūros įtaka, bet dailininkas išreiškė ir nuosavą stilių. Geriausiu jo portretu minimas infantos Izabelės Klaros Eugenijos portretas.

## Darbų galerija

Vaizdas:Alonso Sánchez Coello - Portrait of Juana of Austria, Princess of Portugal - Google Art Project.jpg| „Portugalijos princesė Chuana Austrė“ (1557, Bilbao vaizduojamojo meno muziejus)
Vaizdas:Don Carlos Spanien.jpg| „Princas Don Karlosas Austras“ (apie 1558, Prado muziejus, Madridas)
Vaizdas:Desposorios místicos de Santa Catalina.jpg| „Mistinės Šv. Kotrynos vestuvės“ (1578, Prado muziejus, Madridas)
Vaizdas:Alonso Sánchez Coello 001.jpg| „Infanta Izabelė Klara Eugenija“ (1579, Prado muziejus, Madridas)
Vaizdas:Catalina Micaela of Spain by Alonso Sánchez Coello.jpg| „Infanta Kotryna Mikelė“ (apie 1585, Prado muziejus, Madridas)


## Šaltiniai

* Encyclopaedia Britannica
* Prado muziejus
* wga.hu tinklalapis
Lotta Engberg

**Anna Charlotte „Lotta“ Engberg** (mergautinė pavardė *Pedersen*; g. 1963 m. kovo 5 d. Everkalikse, Norbotenas) – švedų dainininkė ir televizijos laidų vedėja. Užaugo Laxå mieste, Erebru lėne.

Dainininkė debiutavo 1980 m. Švedijos televizijos laidoje „Nygammalt“. Jai tuo metu buvo 17 metų. Laidoje ji pasirodė su choru „Trioala“.

Poe pergalės 1987 m. švedų konkurse *Melodifestivalen*, išrinkta atstovauti Švedijai „Eurovizijos“ dainų konkurse 1987 su daina „Boogaloo“. Iš viso surinkusi 50 taškų, užėmė 12 vietą. Atlikėja „Melodifestivalen“ konkurse dalyvavo 1984, 1988, 1990, 1996, 2002 ir 2012 m.

1989 m. su vyru Anders Engberg įkūrė grupę pavadinimu „Lotta & Anders Engbergs orkester“. 1993 m. grupė laimėjo Švedijos muzikos apdovanojimą „Grammis“ už Geriausią metų grupę. 1994–2002 m. gyvavo kita jos grupė „Lotta Engbergs“.

Pastaraisiais metais savo karjerą pradėjo kaip televizijos laidų vedėja. 2008–2011 m.  buvo televizijos loterijos „Bingolotto“ vedėja.

## Diskografija
* *Fyra Bugg & en Coca Cola* – 1987
* *Världens lyckligaste par* – 1987 (su Lasse Stefanz)
* *Succéschottis* – 1987
* *100%* – 1987 (su Triple & Touch)
* *Kan man gifta sig i jeans?* – 1988
* *Ringar på vatten* – 1988 (su Haakon Pedersen)
* *Fyra Bugg & en Coca Cola och andra hits* – 2003
* *Kvinna & man* – 2005 (su Jarl Carlsson)
* *Världens bästa Lotta* – 2006
* *Jul hos mig* – 2009
* *Äntligen december* – 2009
* *Lotta & Christer* (2012, Lotta Engberg & Christer Sjögren)

## Nuorodos

* Oficialus tinklalapis – lottaengberg.se (švedų k.)

|-
Tajči

**Tajči Cameron** (g. 1970 m. liepos 1 d. Zagrebe) – Kroatijos dainininkė.

1990 metais laimėjo Jugoslavijos nacionalinę atranką ir išrinkta atstovauti šiai šaliai 1990 m. „Eurovizijos“ dainų konkurse. Tarptautiniame konkurse ji pasirodė su daina „Hajde da ludujemo“ ir iš kitų šalių gavusi 81 tašką, užėmė 7 vietą tarp 22 dalyvių.

Jugoslavijoje prasidėjus karui, Tajči nutraukė muzikinę karjerą ir išvyko į Los Andželą (JAV). Už Atlanto ji ištekėjo už Matthew Cameron ir gavo JAV pilietybę. Vėliau ji pradėjo dainuoti bažnyčiose, vėl atgaivinusi muzikinę karjerą, rengia koncertus.

## Diskografija
* *Hajde da ludujemo* (1990)
* *Bube u glavi* (1991)
* *Struggles & Graces* (1997)
* *Now and Forever* (2000)
* *Emmanuel – The Story of Christmas* (2002)
* *Let It Be – Mary’s Story* (2003)
* *I Thirst* (2004)
* *Zlatna kolekcija* (2004)
* *A Chance to Dream* (2006)
* *Need A Break* (2008)

## Nuorodos
* Daina ''Hajde da ludujemo''

|-
Breslaujos ežerų nacionalinis parkas

**Breslaujos ežerų nacionalinis parkas** () – vienas iš keturių Baltarusijos nacionalinių parkų. Parkas yra šalia Breslaujos miesto, šalies šiaurėje. Nacionalinis parkas įkurtas 1995 m., užima apie 700 km² plotą. Breslaujos ežerų nacionaliniame parke yra 30 ežerų bei dideli pušynų plotai. Šiame parke telkšo penktas pagal dydį šalies ežeras Druvetas, Snudai, Strustas ir kt.

Parkas vakaruose ribojasi su Lietuvos pasieniu, šiaurėje – su Latvija.

Paskutinio ledynmečio metu, prieš 18 000–29 000 metų, parko teritorijoje slūgsojo kelių šimtų metrų storio ledynas. Jam pamažu tirpstant jis nuslinko į šiaurę.

Parke yra 30 didesnių ir mažesnių ežerų tinklas, užimantis 114 km² plotą.
Belovežo girios nacionalinis parkas

**Belovežo girios nacionalinis parkas** () – vienas iš keturių Baltarusijos nacionalinių parkų. Parkas yra šalies pietvakariuose, šalia sienos su Lenkija. Šį parką sudaro Belovežo giria – didžiausias Europoje reliktinis lygumų miškas, išsidėstęs Lenkijoje ir Baltarusijoje.

Šiame parke gyvena stumbrai – didžiausi gyvūnai Europoje.

Belovežo girios nacionalinį parką nuo Lenkijos skiria miškas, o pastarosios šalies teritorijoje prasideda Belovežo nacionalinis parkas.

Iš viso nacionalinis parkas užima 1 529,6 km² plotą, iš kurių 876 km² užima UNESCO saugoma teritorija. Į šį saugomą sąrašą parkas buvo įtrauktas 1979 m. Parko įrašymas atnaujintas 1992 ir 2014 m.
Pripetės nacionalinis parkas

**Pripetės nacionalinis parkas** () – vienas iš keturių Baltarusijos nacionalinių parkų. Šis parkas yra šalies pietuose, netoli Turovo miesto.

Parkas sukurtas 1996 m. siekiant apsaugoti natūralią gamtą aplink Pripetės upę. Parke gyvena 51 žinduolių rūšis, įskaitant briedžius, šernus, tauriuosius elnius, barsukus ir paprastąsias lūšis. Taip pat yra 250 rūšių paukščių, 7 rūšių roplių, 37 rūšių žuvys ir 11 rūšių varliagyvių.

Upės poplūdžių metu jos vandenys aplieja iki 70 procentų parko teritorijos.

## Šaltiniai
Cy Thompson

**Cy Thompson** (g. 1988 m. liepos 1 d.) – Mergelių salų buriuotojas, olimpietis. Specializuojasi Laser burlaivių klasėje.

## Biografija
2005 m. Cy Thompson pradėjo aktyviai dalyvauti tarptautinėse buriavimo regatose. Tais pačiais metais sportininkas dalyvavo pasaulio jaunių čempionate, kuriame užėmė aukštą 6-ą vietą. Po metų sportininkas iškovojo auksą Centrinės Amerikos ir Karibų žaidynėse Laser burlaivių klasėje. 2007 m. Thompson debiutavo savo pirmajame suaugusiųjų pasaulio čempionate Portugalijoje, kuriame liko 65-as 49er burlaivių klasėje. 2008 m. Pasaulio 49er čempionate buriuotojas užėmė 43-ią vietą. Po metų Thompson vėl sugrįžo į Laser burlaivių klasę. 2009 m. pasaulio čempionate užimta 95-a vieta. 2011 m. Australijoje vykusiame pasaulio čempionate Thompson liko 56-as ir užsitikrino kelialapį į 2012 m. vasaros olimpines žaidynes. Londono olimpiadoje Laser klasėje startavo 49-ių šalių atstovai. Thompson dešimties dienų varžybose surinko 203 baudos taškus (24-22-32-23-17-21-16-26-36-22) ir galutinėje įskaitoje užėmė 25-ją vietą. 2013 m. Pasaulio Laser čempionate užimta 50-oji vieta. 2014 m. pasaulio buriavimo čempionate Thomspon psiekė 38-ąją poziciją ir užsitikrino kelialapį į 2016 m. vasaros olimpines žaidynes. Olimpiadoje buriuotojas užėmė 19-ą vietą.

## Šaltiniai
Pavlos Kontides

**Pavlos Kontides** (g. 1990 m. vasario 11 d.) – Kipro buriuotojas, olimpietis. Specializuojasi Laser burlaivių klasėje. Pirmasis šalies olimpinio medalio laimėtojas.

## Biografija
2004 m. Pavlos Kontides pradėjo aktyviai dalyvauti tarptautinėse buriavimo regatose. Tais pačiais metais sportininkas dalyvavo pasaulio jaunių čempionate, kuriame užėmė aukštą 31-ą vietą. 2007 m. sportininkas dalyvavo savo pirmajame saugusiųjų pasaulio čempionate, kuriame užėmė 62-ąją vietą. Tais pačiais metais Kontides dar buvo leista dalyvauti ir pasaulio jaunių čempionate, kuriame jis iškovojo auksą. 2008 m. vasaros olimpinėse žaidynėse kiprietis iškovojo aukštą 13-ąją vietą. 2009 m. Europos čempionate užimta 4-oji vieta, o tų pačių metų pasaulio čempionate - 19-a vieta. 2010 m. pasaulio čempionate užimt aukšta 10-oji vieta. 2011 m. pasaulio buriavimo čempionate Australijoje Kontides užėmė 10-ąją vietą ir pelnė kelialapį į 2012 m. vasaros olimpines žaidynes. Londono olimpiadoje Kontides nusileido tik australui Tom Slingsby ir pelnė sidabro medalį. Tai pirmasis Kipro medalis olimpinių žaidynių istorijoje. Po metų Omane vykusiame pasaulio Laser čempionate iškovotas taip pat sidabro medalis. 

2014 m. pasaulio buriavimo čempionate kiprietis liko 10-as ir užsitikrino kelialapį į 2016 m. vasaros olimpines žaidynes.

2020 m. vasaros olimpinėse žaidynėse dalyvavo Laser klasėje ir užėmė 4–ą vietą.

## Šaltiniai
Visžaliai augalai

**Visžaliai augalai** – augalai, kurių lapai ir spygliukai ištisus metus išsilaiko ant šakelių ir išlieka žali. Tai dauguma pušūnų (*Pinophyta*) skyriaus rūšių, įskaitant araukarijinių (*Araucariaceae*) šeimos, sekvojinių (*Sequoioideae*) pošeimio rūšis, eglių (*Picea*), pušų (*Pinus*), kukmedžiai (*Taxus*), kėniai (*Abies*), cūgų (*Tsuga*), kiparisų (*Cupressus*) ir kitas jų daugumą genčių, išskyrus maumedžius (*Larix*), taksodžius (*Taxodium*). Dalis ąžuolų (*Quercus*) genties rūšių augančių Šiaurės Amerikos ir Azijos žemynuose, bugieniai (*Ilex*), cikainiai (*Cycadopsida*), arekiniai, arba palminiai (*Arecaceae*) ir kitos subtropikų bei atogrąžų srytise augančios magnolijūnų (*Magnoliophyta*) rūšys.

Lietuvoje dominuojantys visžaliai augalai yra paprastosios pušys, paprastosios eglės ir paprastieji kadagiai.

## Taip pat skaityti
* Lapus metantys augalai
* Pušūnai
Frans Floris

**Fransas Florisas** (, apie 1516−1520 m., Antverpenas – 1570 m. spalio 1 d., ten pat) – XVI a. flamandų renesanso tapytojas, piešėjas, grafikas.

## Biografija

Fransas Florisas, dar vadinamas „vyresniuoju“, gimė Antverpene, menininkų šeimoje. Spėjami gimimo metai yra apie 1516−1520 m. Jo vyresnis brolis Kornelis Florisas tapo garsiu skulptoriumi. Fransas Florisas 1539−40 m. buvo registruotas Antverpeno Šv. Luko gildijoje. Apie 1541−42 m. jis keliavo į Italiją, lankėsi Romoje. Italijoje piešė antikinių architektūros liekanų eskizus, buvo paveiktas Mikelandželo freskų Siksto koplyčioje ir Rafaelio Vatikano lodžijos dekoro. Fransas Florisas grįžo į Antverpeną 1547 m. pabaigoje ir įkūrė savo dirbtuves. Ankstyviausias žinomas jo darbas datuojamas 1547 m. Fransas Florisas tapo populiariu Antverpeno dailininku. Jis kūrė religinius, mitologinius, alegorinius paveikslus, ženkliai paveiktus itališko stiliaus. Nuo maždaug 1560 m. jo kūryba tapo labiau manieristine. Franso Floriso dirbtuvėje mokėsi daug būsimų Flandrijos dailininkų. Pasak Karel van Mander, jų buvo iki 120. Fransas Florisas su mokiniais daug prisidėjo išpopuliarinant italų renesanso stilių Flandrijoje. Fransas Florisas mirė 1570 m. spalio 1 d. Antverpene. Daug jo religinių darbų pražuvo 1566 m. protestantų suorganizuotose religinių kūrinių naikinimo akcijose. Franso Floriso žymesniais mokiniais buvo Marten de Vos, Lucas de Heere, Frans Pourbus.

## Darbų galerija


Vaizdas:Frans Floris Gevecht van de opstandige engelen.jpg| „Maištaujančių angelų nuopuolis“ (1554, Karališkasis vaizduojamojo meno muziejus, Antverpenas)
Vaizdas:Frans Floris - Portrait of a 48-year old man.jpg| „48-erių metų vyro portretas“ (1555, Prado muziejus, Madridas)
Vaizdas:Frans Floris Portrait of an Elderly Lady.jpg| „Senos moters portretas“ (1558, Kano vaizduojanojo meno muziejus)
Vaizdas:Frans (Floris) de Vriendt - Pomona - Google Art Project.jpg| „Pomona“ (Hallwyl muziejus, Stokholmas)
Vaizdas:Venus en Mars - Frans Floris.jpg| „Venera ir Marsas“ (Rubenso namas, Antverpenas)


## Šaltiniai

* Encyclopaedia Britannica
* rlfeigen.com 
* wga.hu
Stelvijaus nacionalinis parkas

**Stelvijaus nacionalinis parkas** (, ) – 1935 m. įkurtas nacionalinis parkas šiaurės rytų Italijoje, Lombardijos ir Trentino-Alto Adidžės regionuose. Arčiausiai parko yra Trento miestas.

Šis nacionalinis parkas ribojasi su Šveicarijos, Adamelo-Brentos ir Adamelo nacionaliniais parkais. Visi jie kartu dengia apie 400 000 hektarų plotą. Paviršiaus altitudė svyruoja nuo 650 iki 3899 m (Ortleso kalnas). Kalnų šlaituose slūgso virš 100 ledynų.

Auga beržai, uosiai, pušys, kėniai, maumedžiai, plyti alpinės pievos. Stelvijaus nacionaliniame parke galima sutikti tokias gyvūnų rūšis kaip gemzė, alpinis ožys, alpinis švilpikas, kilnusis erelis ir kitus.

## Šaltiniai
Kuršių nerijos nacionalinis parkas (Rusija)

**Nacionalinis parkas „Kuršių nerija“** () įsikūręs Karaliaučiaus (Kaliningrado) srityje (Rusija), Kranto (Zelenogradsko) rajone, Kuršių nerijos pietvakarinėje dalyje. Šiaurės rytų dalyje ribojasi su Lietuvos Kuršių nerijos nacionaliniu parku (parkus skiria valstybės siena).

Parko administracija yra Rasytėje (Rybačyje). Nacionalinis parkas įsteigtas 1987 m. 6 621 ha plotą užimančioje teritorijoje, siekiant išsaugoti vietos unikalią gamtą. Rusijos Kuršių nerijos nacionalinis parkas ne tik mažiausias, bet ir labiausiai lankomas Rusijos nacionalinis parkas. 2000 m. Kuršių nerija įtraukta į UNESCO pasaulinio kultūros paveldo sąrašą.

## Gamta
Kuršių nerijoje yra šokantis miškas – pušynas, pasižymintis neįprastai susirangiusiomis ir išsiraičiusiomis pušimis.

### Gyvūnijos pasaulis
Kuršių nerijos teritorijoje priskaičiuojamos 46 žinduolių rūšys. Čia gyvena: briedis, stirna, šernas, lapė, miškinė kiaunė, usūrinis šuo, barsukas, pilkasis kiškis, paprastoji voverė, bebras. Paukščių priskaičiuojamos 262 rūšys, iš kurių 100 – nuolat gyvenančios, kitos – praskrendančios. Dažniausiai sutinkamas kikilis, ankstyvoji pečialinda, raiboji devynbalsė, pilkoji devynbalsė, varnėnas.


Vaizdas:Дюна_Эфа_с_высоты.jpg|
Vaizdas:Берег_Куршского_залива.jpg|
Vaizdas:Вид на Балтийское море от поселка Морское.jpg
Vaizdas:Там на неведомых дорожках.jpg|
Vaizdas:Рассвет на Куршской косе, Балтийское море.jpg|
Vaizdas:Дюны. Три стихии.jpg|
Vaizdas:Песчаные дюны на Куршской косе. Дюна Эфа.jpg|
Vaizdas:Curonian Spit epha.jpg|
Vaizdas:Curonian Spit NP 05-2017 img08 view from Muellers Height.jpg|
Vaizdas:Curonian Spit NP 05-2017 img17 aerial view at Epha Dune.jpg
Vaizdas:Curonian Spit NP 05-2017 img02 woods near Lesnoy.jpg|


## Šaltiniai

## Nuorodos
* park-kosa.ru / Куршская коса Национальный парк (*Rusijos Kuršių nerijos nacionalinio parko oficiali interneto svetainė*) | *[[rusų kalba]]*
* dzen.ru / Куршская коса, национальный парк (*rusų kalba pasakojimas apie Rusijos Kuršių nerijos nacionalinį parką*)
* dzen.ru / Куршская коса Калининград | Дюны, Высота Эфа, Танцующий лес и Национальный парк Куршская коса (*rusų kalba pasakojimas apie Rusijos Kuršių nerijos nacionalinį parką*)
Korkovado nacionalinis parkas (Čilė)

**Korkovado nacionalinis parkas** () – saugoma gamtos teritorija pietų Čilėje, Los Lagoso regione, prie Korkovado įlankos. Įkurtas 2005 m. buvusios Čilės armijos valdos vietoje.

Parke saugomas pietų Čilei būdingas kalnuotas, fjordų, upių, ežerų išraižytas, miškingas kraštovaizdis. Miškuose auga žemieji, blizgieji notofagai, *Pilgerodendron uviferum* spygliuočių krūmokšniai. Parke sutinkamos andinės lapės, čilinės katės, o vandenyno pakrantėje – orkos, pietiniai jūrų liūtai, baltabruviai delfinai, gausu vandens paukščių.

Korkovado nacionaliniame parke stūkso Korkovado, Janteleso, Jatės ugnikalniai, teka Jelčo, Korkovado, Tik Toko upės. Sausuma parkas sunkiai pasiekiamas, tik privačiais laivais per Korkovado įlanką.


Yate volcano seen from huar island chile x region.jpg|Jatės ugnikalnis
Quellon's Coastline with Volcano Corcovado in the distance.JPG|Korkovado ugnikalnis nuo Keljono
Bobi Andonov

**Bobi Andonov** (; g. 1994 m. rugpjūčio 28 d. Melburne) – makedonų kilmės Australijos dainininkas, dainų autorius, prodiuseris ir modelis.

## Biografija

Bobi Andonov gimė 1994 m. rugpjūčio 28 d. Melburne, Australijoje, makedonų šeimoje. Nuo šešerių metų pradėjo dainuoti bažnyčios chore, taip pat jis mokėsi šokti, groti pianinu ir fleita. Gimtajame Melburne vaidino miuzikle „Liūtas karalius“, kuriame atliko Simbos vaidmenį.

2008 m. Bobi Andonov išrinktas Makedonijos atstovu 2008 m. vaikų „Eurovizijoje“ Limasolyje, Kipre, su kūriniu „Prati mi SMS“ (, ). Nacionalinio finalo žiūrovai bei komisija jam skyrė aukščiausius balus. Bobi vaikų „Eurovizijoje“ užėmė 5 vietą, surinkęs 93 taškus. 6 balus atlikėjui skyrė Lietuva.

2010 metais atlikėjas sudalyvavo Australijos talentų šou „Australia’s Got Talent“, kuriame jis pateko finalą.

## Nuorodos

* Oficiali svetainė – bobbyandonov.com 

|-
San Marinas vaikų Eurovizijos dainų konkurse

**[[San Marinas]] [[vaikų Eurovizijos dainų konkursas|vaikų „Eurovizijoje“]]** debiutavo 2013 metais Kijeve vykusiame konkurse.

Šiame konkurse San Marinas planavo debiutuoti 2008 ir 2011 metais, tačiau transliuotojas nerado konkursui tinkamo dalyvio, todėl atšaukė dalyvavimą konkurse.

Pirmasis šalies atstovas – Michele Perniola su daina „O-o-O Sole intorno a me“. Su 42 taškais jis tarp 12-os dalyvių užėmė 10 vietą. 2014 metais San Marino transliuotojas išrinko merginų grupę „The Peppermints“. Kolektyvas konkurse užėmė priešpaskutinę – 15 vietą.

2013, 2014 ir 2015 m. atstovus išrinko San Marino transliuotojas SMRTV.

## Dalyvavimas

## Balsavimų istorija 2013–2015 m.

### Taškai nuo San Marino į…

### Taškai San Marinui nuo…

## Taip pat skaitykite
* San Marinas Eurovizijoje

## Šaltiniai

## Nuorodos
* Vaikų Eurovizijos oficiali svetainė
Čilento, Diano slėnio ir Alburnio nacionalinis parkas

**Čilento, Diano slėnio ir Alburnio nacionalinis parkas** () – nacionalinis parkas pietų Italijoje, Salerno provincijoje, netoli Salerno miesto. Tai didžiausias nacionalinis parkas šalyje, užimantis 1 810,48 km² plotą. Nacionalinio parko pavadinimas duotas nuo jame esančių objektų – UNESCO saugomų Čilento ir Diano slėnio bei Alburnio kalnyno.

Nacionalinis parkas įkurtas 1991 m. siekiant apsaugoti Čilento regioną nuo masinio turizmo ir statybų plėtros. 1998 m. parkas buvo įtrauktas į UNSECO saugomų objektų sąrašą.

Nacionalinis parkas aprėpia beveik visą Čilento krantą, o jo viduryje yra Pruno miškas. Parko teritorija apima Pestumo, Velijos ir Padulos archeologines vietoves.

## Šaltiniai

## Nuorodos
*Oficiali svetainė
Muflonas

**Muflonas** (*Ovis orientalis*) – porakanopių (*Artiodactyla*) žinduolių būrio, dykaraginių šeimos gyvūnų rūšis.

## Paplitimas

Paplitę Korsikos ir Sardinijos salose. XVIII a. introdukuoti Austrijoje, 1894 m. atvežti į Askanija Novą (pietų Ukraina), 1914 m. – į Krymą. Aklimatizuoti daugelyje Europos šalių, kai kuriose JAV valstijose, Argentinoje. Daugiausia muflonų gyvena Čekijoje ir Slovakijoje.

Lietuvoje pradėti aklimatizuoti 1976 m. Iš Askanija Novos rezervato 24 muflonai buvo paleisti Strošiūnų miške (Kaišiadorių rajonas), 1977 m. iš Čekoslovakijos 39 muflonai – į aptvarą Kalniškių miške (Lazdijų rajonas). Lietuvoje aklimatizuoti muflonus sekasi sunkiai, daug laisvėje gyvenusių žuvo nuo vilkų, valkataujančių šunų.

## Šaltiniai
Sančingšano nacionalinis parkas

**Sančingšano nacionalinis parkas** () arba **Sančingšanas** – žinomas daoistų šventas kalnas ir nacionalinis parkas, įsikūręs 40 km į šiaurę nuo Jušano apskrities, Dziangsi provincijoje. Sančing () kiniškai reiškia „Trys tyrieji“, nes kalną sudaro trys pagrindinės aukščiausios viršūnės: Judzing, Jušui ir Juhua, kurios atstovauja daoizmo trejybei.

Sančingšanas yra klasifikuojamas Kinijoje kaip nacionalinis parkas. Tai populiari turistinė vieta, kurioje auga daug augalų ir gyvena įvairūs gyvūnai. Nacionaliniame parke galima rasti daugiau nei 2300 augalų rūšių ir 400 stuburinių gyvūnų rūšių. Bendras Sančingšano plotas yra 229 km².

2005 m. jis tapo nacionaliniu parku, o 2008 m. buvo įtrauktas į UNESCO Pasaulio paveldo sąrašą. 

## Galerija

File:SanQingShan3.jpg|Žemėlapis
File:SanQingShan7.jpg|Kalnas gyvatė
File:SanQingShan4.jpg
File:SanQingShan5.jpg
File:Sanqing Shan 2013.06.15 11-55-39.jpg
File:SanQingShan6.jpg
File:SanQingShan8.jpg
File:SanQingShan10.jpg
File:SanQingShan14.jpg
File:SanQingShan15.jpg



## Šaltiniai
Evaldas Sodeika

**Evaldas Sodeika** (g. 1989 m. kovo 13 d.) – Lietuvos sportinių šokių šokėjas. Šoka kartu su partnere Ieva Žukauskaite.

## Biografija
2004 m. pasaulio suaugusiųjų lotynų Amerikos porinių šokių čempionate Sodeika užėmė 42-ą vietą. 2006 m. pasaulio jaunių standartinių šokių čempionate užimta 16-oji vieta. Tais pačiais metais vykusiame pasaulio jaunių dešimties šokių čempionate pasiekta aukšta 6-oji vieta. 2008 m. pasaulio suaugusiųjų dešimties šokių čempionate Berlyne užimta 13-oji vieta. Nuo 2009 m. pradėjo varžytis tik standartinių šokių kategorijoje. 2010 m. Europos čempionate Maskvoje iškovota 10-oji vieta. 2011 m. pasaulio čempionate - 9-a vieta. 2013 m. pasaulio čempionate Kijeve, Ukrainoje pasiekė ketvirtąjį raundą ir bendroje įskaitoje dalinosi 10-11 vietas. 2014 m. lapkričio 15 d. pasaulio čempionate Vienoje Sodeika ir Žukauskaitė pateko į finalą, kuriame nusileido tik Rusijos ir Vokietijos duetams bei iškovojo pirmąjį bronzos medalį. 2015 m. balandžio 4 d. Europos čempionato finale pirmą kartą varžėsi dvi Lietuvos poros (Sodeika/Žukauskaitė ir Vaidotas Lacitis/Veronika Golodneva). Galutinėje įskaitoje Sodeika ir Žukauskaitė pelnė bronzos medalius.

## Šaltiniai
Donatas Vėželis

**Donatas Vėželis** (g. 1981 m. sausio 29 d.) – profesionalus Lietuvos sportinių šokių šokėjas. Šoka kartu su partnere Lina Chatkevičiūte. Daugkartinis Europos čempionas.

## Biografija
Nuo 1997 m. dalyvauja pasaulio taurės etapuose. 2003 m. pasaulio suaugusiųjų standartinių šokių čempionate užimta 15-oji vieta. 2004 m. pasaulio čempionate Vilniuje - 9-a vieta. 2006 m. tapo Europos Sąjungos šalių čempionais. 2009 m. pasaulio čempionate Vėželis užėmė 4-ą vietą. 2011 m. laimėtas pirmasis Europos pirmenybių medalis - standartinių šokių bronza. Toks pats rezultatas pakartotas 2012, 2014 ir 2015 metais. 2013 m. Europos čempionate laimėjo sidabro medalius. Tais pačiais metais vykusiose Pasaulio žaidynėse iškovota 4-oji vieta. 2014 m. Vienoje vykusiame Europos parodomųjų šou standartinių šokių čempionate laimėti aukso medaliai.

2018 m. paskelbė apie karjeros pabaigą.

## Šaltiniai
Krkonošo nacionalinis parkas

**Krkonošo nacionalinis parkas** (, dažnas trumpinys *KRNAP*) – Čekijos nacionalinis parkas, įsikūręs šalies šiaurėje, Libereco ir Hradec Kralovės kraštų regione. Įsteigtas 1963 m., užima 15x35 km plotą. Parkas plyti 400 m aukštyje Krkonošių kalnagūbryje, kuris šalyje yra aukščiausias. Parkas taip pat įrašytas į UNESCO biosferos rezervatų sąrašą. Ribojasi su Karkonošės () nacionaliniu parku Lenkijoje. Krkonoše aukščiausias kalnas – Snežka (1602 m), kuris taip pat yra aukščiausias Čekijoje.

Nacionalinio parko būstinė įsikūrusi Vrchlabio mieste (apie 13 tūkst. gyv.), kuris vadinamas vartais į Krkonošius.

## Literatūra

* Josef Rubín. *Národní parky a chráněné krajinné oblasti*. Praha: Olympia. 2003. ISBN 80-7033-808-3.

## Nuorodos

* Krkonošo nacionalinio parko internetinė svetainė 
* Krkonošo nacionalinio parko miškai (''youtube.com'')
Tores del Painės nacionalinis parkas

**Tores del Painės nacionalinis parkas** () – UNESCO saugomas biosferos draustinis Čilėje, Patagonijos regione. Nacionalinis parkas buvo įsteigtas 1959 m. UNESCO organizacijos narių.

Šiame parke stūkso trys granito monolitai Paino stulpai, kurie sudaro Painės Kordiljeros kalnų grandinę. Painės stulpai, siekia beveik 2,5 kilometro aukštį. Į šį parką taip pat įeina dalis nusidriekusios trečios pagal dydį ledynų virtinės pasaulyje. Pietų Patagonijos ledo kepurė Tores del Painės nacionaliniame parke apima Grėjaus, Pingo, Tindalo ledynus. Taip pat čia galima rasti tyvuliuojančius Grėjaus, Pehoės, Nordenšeldo ir Sarmjento ežerus bei Painės upę.

Tores del Painės nacionalinis parkas yra vienas iš didžiausių bei lankomiausių parkų Čilėje. Šis parkas pritraukia 150 000 lankytojų kasmet, iš jų 60 % yra užsieniečiai. Šiame parke yra vaizdingas „W“ raidės formos maršrutas aplink Painės Kordiljeros masyvo viršukalnes, o stovyklauti turistams galima tik tam tikrose vietose. 2012 m. Patagonijai būdingas labai permainingas oras ir uraganinis vėjas čia nusinešė 5 gyvybes, o 2005 m. ir 2011 m. dėl neatsargaus elgesio su ugnimi kilo didžiuliai gaisrai, todėl buvo uždrausta kūrenti laužus.

## Galerija


vaizdas:091213 torres del paine sumrise 5120 (4180627213).jpg|Pehoės ežeras
vaizdas:GalciarGrey.jpg|Grėjaus ledynas
vaizdas:Lago Nordenskjold - Torres del Paine - panoramio (1).jpg|Nordenšeldo ežeras


## Išnašos
Sean Dunphy

**Sean Dunphy** (1937 m. lapkričio 30 d. Vaithole, Dublinas – 2011 m. gegužės 17 d. Baldoile, Dublino grafystė) buvo Airijos dainininkas, 1967 metais su daina „If I Could Choose“ 1967 m. „Eurovizijos“ dainų konkurse užėmęs antrąją vietą.

## Biografija
Gimė Whitehall, Dubline. Sean savo šalyje išgarsėjo kaip grupės „The Hoedowners“ vokalistas. Tarp 1966–1973 metais išleistų grupės singlų keturiolika pateko į Airijos muzikinių singlų topą Irish Singles Chart, iš kurių dvi dainos, išleistos 1969 metais, užėmė pirmąją vietą – „Lonely Woods of Upton“ ir „When the Fields Were White with Daisies“. Nuo 8 dešimtmečio pabaigos Sean pradėjo solinę karjerą.

Atlikėjas buvo vedęs, su žmona Lily turi keturis vaikus. Jo sūnus Brian yra Airijos grupės „The High Kings“ narys.

## Diskografija

### Albumai
* 1994: *Journey Through Ireland*
* 2002: *Ireland to Remember*
* 2002: *Irish Singalong*
* 2004: *My Favourite Irish Songs*
* 2005: *My Heart Is in Ireland*

## Šaltiniai

## Nuorodos
* Sean Dunphy ir grupės The Hoedowners biografija svetainėje ''irish-showbands.com'' 

|-
Šveicarijos nacionalinis parkas

**Šveicarijos nacionalinis parkas** (, , ) – 1914 m. įkurtas nacionalinis parkas rytų Šveicarijoje, Graubiundeno kantone, šalia sienos su Italija. Arčiausiai parko yra Cerneco miestas.

Šis nacionalinis parkas ribojasi su Italijos Stelvio nacionaliniu parku.

Parkas užima 170,3 km² plotą ir yra didžiausia saugoma teritorija Šveicarijoje ir vienintelis šalies nacionalinis parkas.

Parkas įkurtas 1914 m. ir yra seniausias nacionalinis parkas Alpėse ir centrinėje Europoje.

Pasaulinė gamtos apsaugos organizacija šiam parkui suteikė aukščiausios apsaugos lygį – I kategoriją (gamtos rezervatas).

## Galerija

File:Swiss National Park 023.JPG
Image:Swiss_National_Park_130.JPG
Image:Swiss_National_Park_038.JPG
Image:Swiss_National_Park_060.JPG
Image:Swiss_National_Park_123.JPG


## Šaltiniai

## Nuorodos
* Oficiali parko svetainė